CELEX: 62011CA0150
Language: sl
Date: 2012-09-06 00:00:00
Title: Zadeva C-150/11: Sodba Sodišča (drugi senat) z dne 6. septembra 2012 – Evropska komisija proti Kraljevini Belgiji (Neizpolnitev obveznosti države — Direktiva 1999/37/ES — Dokumenti za registracijo vozil — Vozila, ki so predhodno registrirana v drugi državi članici — Sprememba lastnika — Obveznost tehničnega pregleda — Zahteva za predložitev potrdila o skladnosti — Tehnični pregled, ki je opravljen v drugi državi članici — Nepriznavanje — Neobstoj utemeljitve)

17.11.2012   
            
            
               SL
            
            
               Uradni list Evropske unije
            
            
               C 355/5
            
         Sodba Sodišča (drugi senat) z dne 6. septembra 2012 – Evropska komisija proti Kraljevini Belgiji
   (Zadeva C-150/11) (1)
   
   (Neizpolnitev obveznosti države - Direktiva 1999/37/ES - Dokumenti za registracijo vozil - Vozila, ki so predhodno registrirana v drugi državi članici - Sprememba lastnika - Obveznost tehničnega pregleda - Zahteva za predložitev potrdila o skladnosti - Tehnični pregled, ki je opravljen v drugi državi članici - Nepriznavanje - Neobstoj utemeljitve)
   2012/C 355/07
   Jezik postopka: francoščina
   
      Stranki
   
   
      Tožeča stranka: Evropska komisija (zastopnika: O. Beynet in A. Marghelis, zastopnika)
   
      Tožena stranka: Kraljevina Belgija (zastopniki: T. Materne in J.-C. Halleux, zastopnika, skupaj s F. Libertom in S. Rodriguesom, odvetnika)
   
      Predmet
   
   Neizpolnitev obveznosti države – Kršitev člena 34 PDEU in Direktive Sveta 1999/37/ES z dne 29. aprila 1999 o dokumentih za registracijo vozil (UL, posebna izdaja v slovenščini, poglavje 7, zvezek 4, str. 351) – Nacionalna ureditev, v okviru katere se zahteva predložitev potrdila o skladnosti vozila, zato da se pred registracijo vozila, ki je bilo predhodno registrirano v drugi državi članici, opravi tehnični pregled – Nepriznavanje rezultatov tehničnega pregleda, ki se opravi v drugih državah članicah – Omejitev prostega pretoka blaga – Neobstoj utemeljitve
   
      Izrek
   
   
               1.
            
            
               Kraljevina Belgija s tem, da poleg predložitve potrdila o registraciji sistematično zahteva predložitev potrdila o skladnosti vozila, zato da se pred registriranjem vozila, ki je bilo predhodno registrirano v drugi državi članici, opravi tehnični pregled, in s tem, da zahteva, da se za vozila, katerih lastnik se zamenja, pred registriranjem opravi tehnični pregled, ne da bi upoštevala rezultate tehničnega pregleda, ki je bil opravljen v drugi državi članici, ni izpolnila obveznosti na podlagi člena 4 Direktive Sveta 1999/37/ES z dne 29. aprila 1999 o dokumentih za registracijo vozil, kakor je bila spremenjena z Direktivo Sveta 2006/103/ES z dne 20. novembra 2006, in na podlagi člena 34 PDEU.
            
         
               2.
            
            
               Kraljevini Belgiji se naloži plačilo stroškov.
            
         
      (1)  UL C 160, 28.5.2011.